**Аляксандр Васільевіч Шакуцін** (нар. 12 студзеня 1959, в. Вялікае Бабіна Аршанскага раёна Віцебскай вобласці) — беларускі прадпрымальнік, член Савета Рэспублікі Нацыянальнага сходу Рэспублікі Беларусь 4-га і 5-га скліканняў. Фігурант санкцыйных спісаў ЕС, Вялікабрытаніі, шэрагу іншых краін.

Біяграфія
---------

Скончыў Мінскі дзяржаўны медыцынскі інстытут, урач-лячэбнік.

Працоўную дзейнасць пачаў у калгасе «Радзіма» Аршанскага раёна. Быў намеснікам сакратара камітэта камсамола Мінскага дзяржаўнага медыцынскага інстытута. Быў загадчыкам 1-га хірургічнага аддзялення 10-й Мінскай гарадской клінічнай бальніцы, галоўным урачом медсанчасці, дырэктарам медыцынскага цэнтра Мінскага ордэна Леніна і ордэна Кастрычніцкай Рэвалюцыі трактарнага завода. Быў прэзідэнтам Міжнароднай медыцынскай асацыяцыі «Здароўе і прыгажосць», навукова-вытворчага аб’яднання «Праммедінвест», генеральным дырэктарам закрытага акцыянернага таварыства «Праммедінвест», намеснікам генеральнага дырэктара па пытаннях перспектыўнага развіцця закрытага акцыянернага таварыства «Праммедінвест», старшынёй савета дырэктараў адкрытага акцыянернага таварыства «„Амкадор" — кіруючая кампанія холдынга».

Намеснік генеральнага дырэктара па пытаннях перспектыўнага развіцця закрытага акцыянернага таварыства «ПМІ ГРУП», старшыня савета дырэктараў адкрытага акцыянернага таварыства «„Амкадор" — кіруючая кампанія холдынга».

Старшыня праўлення рэспубліканскага грамадскага аб’яднання «Беларуская тэнісная федэрацыя». Член Нацыянальнага алімпійскага камітэта Рэспублікі Беларусь. Член Савета па развіцці прадпрымальніцтва ў Рэспубліцы Беларусь. Член прэзідыума рэспубліканскага грамадскага аб’яднання «Белая Русь».

Выбіраўся членам Савета Рэспублікі Нацыянальнага сходу Рэспублікі Беларусь 4-га і 5-га скліканняў.

Ганаровы консул Бангладэш у Беларусі.

Міжнародныя санкцыі
-------------------

17 снежня 2020 года Еўрапейскі савет пашырыў Чорны спіс Еўрасаюза ў тым ліку за кошт Шакуціна. Санкцыі прадугледжвалі забарону на ўезд у Еўрасаюз і замарозку актываў. Пры абгрунтаванні ўвядзення санкцый адзначалася, што Шакуцін атрымлівае выгаду ад падтрымкі рэжыму Лукашэнкі ў выніку прыватызацыі дзяржаўнай уласнасці, а таксама з’яўляецца членам арганізацыі «Белая Русь», якая падтрымлівае Лукашэнку. 26 студзеня 2021 года да санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя. Таксама Шакуціна ў свае санкцыйныя спісы ўключылі Вялікабрытанія, Швейцарыя.

21 чэрвеня 2021 года ў Чорны спіс Еўрасаюза ўнеслі і кампанію «Логекс», як мяркуецца, звязаную з Шакуціным.

У 2022 годзе Шакуцін і «Амкадор» трапілі пад санкцыі Канады і Украіны.

7 чэрвеня 2023 года Еўрапейскі суд адхіліў пазоў Шакуціна аб зняцці санкцый ЕС.

5 снежня 2023 года Шакуціна і «Амкадор» дадалі ў спіс спецыяльна прызначаных грамадзян і заблакіраваных асоб ЗША.

Узнагароды
----------

Мае Падзяку Прэзідэнта Рэспублікі Беларусь. Узнагароджаны медалём «За працоўныя заслугі», юбілейнымі медалямі, Ганаровай граматай Нацыянальнага сходу Рэспублікі Беларусь.

Зноскі
------

1. ↑
2. ↑  Шакуцін Аляксандр Васільевіч Архівавана 18 жніўня 2020.
3. ↑  Навошта вярхі беларускага бізнесу ідуць у "ганаровыя консулы" **(нявызн.)**. *Еўрапейскае радыё для Беларусі* (12 студзеня 2021).
4. 1 2  Council Implementing Regulation (EU) 2020/2129 of 17 December 2020 implementing Article 8a(1) of Regulation (EC) No 765/2006 concerning restrictive measures in respect of Belarus
5. ↑  *Jozwiak, Rikard*. EU Officially Slaps More Economic Sanctions On Belarus Over Crackdown (англ.).  Радыё Свабодная Еўропа/Радыё Свабода (17 снежня 2020). Архівавана з першакрыніцы 21 ліпеня 2021. Праверана 21 ліпеня 2021.
6. ↑  Новые санкции ЕС против белорусских властей. Кто попал под удар **(нявызн.)**(недаступная спасылка). Архівавана з першакрыніцы 17 снежня 2020. Праверана 18 снежня 2020.
7. ↑  Declaration by the High Representative on behalf of the European Union on the alignment of certain countries concerning restrictive measures against Belarus (англ.).  Савет Еўрапейскага саюза (26 студзеня 2021). Праверана 9 верасня 2021.
8. ↑  CONSOLIDATED LIST OF FINANCIAL SANCTIONS TARGETS IN THE UK (англ.).  Office of Financial Sanctions Implementation HM Treasury (25 чэрвеня 2021).
9. ↑  *Shields, Michael; Liffey, Kevin*. Swiss widen sanctions list against Belarus (англ.).  Reuters (7 ліпеня 2021). Архівавана з першакрыніцы 7 ліпеня 2021. Праверана 10 ліпеня 2021.
10. ↑  Sanctions program: Belarus: Verordnung vom 11. Dezember 2020 über Massnahmen gegenüber Belarus (SR 946.231.116.9), Anhang 1 Origin: EU Sanctions: Art. 2 Abs. 1 (Finanzsanktionen) und Art. 3 Abs. 1 (Ein- und Durchreiseverbot) (англ.).  Дзяржаўны сакратарыят па эканамічных пытаннях  (ням.) (бел. (7 ліпеня 2021). Архівавана з першакрыніцы 7 ліпеня 2021. Праверана 10 ліпеня 2021.
11. ↑  Official Journal of the European Union
12. ↑  Канада ўвяла санкцыі супраць Тапузідзіса, Баскіна, Шакуціна і Пефціева **(нявызн.)**. *Новы Час* (6 красавіка 2022). Праверана 12 красавіка 2023.
13. ↑  Regulations Amending the Special Economic Measures (Belarus) Regulations: SOR/2022-49 (англ.). *Canada Gazette* (30 сакавіка 2022). Праверана 12 красавіка 2023.
14. ↑  ШАКУТІН Олександр Васильович **(нявызн.)**(недаступная спасылка). Архівавана з першакрыніцы 12 красавіка 2023. Праверана 12 красавіка 2023.
15. ↑  Відкрите акціонерне товариство «Амкодор» — Керуюча компанія холдингу" **(нявызн.)**(недаступная спасылка). Архівавана з першакрыніцы 12 красавіка 2023. Праверана 12 красавіка 2023.
16. ↑  Суд Эўразьвязу адхіліў пазоў беларускага бізнэсоўца Шакуціна, які патрабаваў зьняць санкцыі (бел. (тар.)). *Беларуская служба Радыё «Свабода»* (7 чэрвеня 2023).
17. ↑  Тапузідзіс, Шаўцоў, Шакуцін… ЗША ўвялі новыя санкцыі супраць фізічных і юрыдычных асоб Беларусі **(нявызн.)**.  Наша Ніва (5 снежня 2023).
18. ↑  Russia-related Designations; Belarus Designations; Issuance of Belarus General License (англ.).  Міністэрства фінансаў ЗША (5 снежня 2023). Праверана 6 снежня 2023.
19. ↑  ПАРЛАМЕНТ — Нацыянальны сход Рэспублікі Беларусь пятага склікання Архівавана 20 кастрычніка 2021.